钦定古今图书集成/明伦汇编/氏族典/第299卷 > 《四川总志》 > 房泰亨
## 钦定古今图书集成/明伦汇编/氏族典/第299卷 > 《四川总志》 > 房泰亨

按《齐河县志》：“泰亨，美轮子，承祖荫，官刑部郎中。赋性
豁达，操行果断，多才略，尚气节。初仕前府都事，升右
府经历，累任刑部员外郎中，所至有声。时狱牍纷纭，
疑难不辨，泰亨独身任之，略无震惊。庚辰主京察大
计，壬午回籍。时事倥偬，兵燹大变，乡人皆流离逃亡，
不遑宁处。泰亨设大计，固城守，又安抚乱民康沛等”
八百馀人，邑赖以安。乙酉，部堂特荐，驰驿至京师，后
以候补回里，卒于家。